
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind aprobarea Planului de selecţie pentru ocuparea posturilor vacante din cadrul Consiliului de Administraţie la Compania Locală de Termoficare „Colterm” S.A. Timişoara - componenta iniţială

Sectiunea a 2 - a 
Motivul emiterii proiectului de hotărâre

Prin Hotărârea Consiliului Local al Municipiului Timişoara nr. 152/22.04.2021 a fost declanşată procedura de selecţie a membrilor Consiliului de administraţie la Compania Locală de Termoficare „Colterm” S.A. Timişoara.
În conformitate cu prevederile art. 1 pct. 8)  și art. 8 alin. (2) din Anexa 1 la H.G. nr. 722/2016, componenta iniţială a planului de selecţie este un document de lucru care se întocmeşte la începutul perioadei de selecţie, în cuprinsul acestuia, stabilindu-se termenii de referință pentru expertul independent.
Pentru formularea propunerilor în vederea definitivării, Proiectul componentei iniţiale a planului de selecţie nr. SC2021- 011716/26.04.2021 a fost publicat pe site-ul Primăriei Municipiului Timişoara și transmis către societate, iar în urma consultărilor a rezultat Planul de selecție - componenta inițială, care constituie anexa la prezentul proiect de hotărâre
În concluzie, apreciem că este oportună iniţierea unui proiect de hotărâre privind aprobarea Planului de selecţie pentru ocuparea posturilor vacante din cadrul Consiliului de administraţie la Compania Locală de Termoficare „Colterm” S.A. Timişoara.

